પોલીસ સૂત્રોએ આપેલી જાણકારી મુજબ પંચમહાલ જિલ્લાના બળીયાદેવ ગામનો નાયકા પરિવાર ખેતમજૂરી અર્થે ખેડબ્રહ્માના દિપકભાઈ ઈશ્વરભાઈ પટેલના કૂવા ઉપર છેલ્લા ઘણા સમયથી સ્થાયી થયો છે ત્યારે ગત રોજ પતિ વિક્રમ નાયકા અને પત્નિ કૈલાસબેન નાયકા ખેડબ્રહ્માની હરણાવ નદી તરફ ગયાં હતાં જ્યાં પતિ નદીના કિનારે બેઠો હતો અને પત્નિ પતિની નજર સામે નદીના પાણીમાં ન્હાવા માટે ઉતરી હતી જે સમયે ઉંડા પાણીમાં ગરક થઈ જતાં પતિએ બચાવો બચાવોની બુમરાન કરી મૂકી હતી પરંતુ આસપાસમાંથી અન્ય લોકો બચાવા માટે આવે તે અગાઉ જ મહિલા ઉંડા પાણીમાં ગરક થઈ મોતને ભેટી હતી.